open-index/open-wikipedia-markdown huggingface dataset:
دی ٹیل آف ڈیسپریوکس (فلم)

**دی ٹیل آف ڈیسپریوکس** () ایک 2008 میں برطانوی-امریکی کمپیوٹر اینیمیٹڈ ایڈونچر فنسیسی فلم ہے جو سام فیل اور روب اسٹیون ہیگن کی ہدایت کاری میں ہے۔

## کہانی
دور اور دور کی سلطنت ڈور کی سالانہ بہار کے تہوار میں رائل سوپ ڈے منانے کے لیے ، شاہی شیف آندرے فخر کے ساتھ اپنی ملکہ کے لیے اپنی انتہائی پیچیدہ اور مزیدار تخلیق پیش کرتے ہیں ، صرف اس وقت جب اسے گھنا .ا چوہا روزکورو نے تقریبات برباد کر دیا تو اسے خراب ہوتا ہے۔ ان حالات میں ، ناقابل تسخیر کنگ نے اس کے بعد ڈور سے بادشاہ اور اس کے اچھے شہریوں کو ناگوار حالت میں ڈوبنے سے تمام چوہوں اور سوپ کو ختم کر دیا ، تاہم ، ماؤس لینڈ ، ڈیسپریکس میں ، ایک چھوٹا سا چھوٹا ماؤس ، جس نے بڑے کانوں سے کام لیا ہے اور معاملات کو اپنے اندر لینے کا فیصلہ کیا ہے۔ دو چھوٹے ، پھر بھی قابل ہاتھ۔ البتہ ، جب آپ اتنے چھوٹے ہو ، یہاں تک کہ ایک چوہا کے لیے بھی ، دنیا ایک خطرناک جگہ بن سکتی ہے ، لیکن دوسری طرف ، جب آپ کا دل بہادر ہے ، تو کچھ بھی آپ کے خوابوں کے خلاف نہیں کھڑا ہو سکتا ہے۔

## حوالہ جات

## بیرونی روابط
* 
* 
* 

زمرہ:2000ء کی دہائی کی امریکی اینیمیٹڈ فلمیں
زمرہ:2003ء کے امریکی ناول
زمرہ:2008ء کی فلمیں
زمرہ:2008ء کی کمپیوٹر اینیمیٹڈ فلمیں
زمرہ:افسانوی چوہے
زمرہ:امریکی کمپیوٹر اینیمیٹڈ فلمیں
زمرہ:برطانوی کمپیوٹر اینیمیٹڈ فلمیں
زمرہ:دوستی کے بارے میں اینیمیٹڈ فلمیں
زمرہ:فرانس میں سیٹ فلمیں
زمرہ:یونیورسل پکچرز کی اینیمیٹڈ فلمیں
زمرہ:یونیورسل پکچرز کی فلمیں
زمرہ:2000ء کی دہائی کی انگریزی زبان کی فلمیں
زمرہ:2000ء کی دہائی کی برطانوی فلمیں
زمرہ:فرانس میں سیٹ اینیمیٹڈ فلمیں
زمرہ:ولیم راس کی مرتب کردہ موسیقی پر مشتمل فلمیں
زمرہ:جزائر پر سیٹ فلمیں
زمرہ:قلعوں میں سیٹ فلمیں
زمرہ:برطانوی مزاحیہ فلمیں
زمرہ:امریکی ناولوں پر مبنی فلمیں
زمرہ:بچوں کی کتابوں پر مبنی فلمیں
زمرہ:امریکی انیمیشن
زمرہ:فنطاسیہ فلمیں
زمرہ:جزائر پر سیٹ اینیمیٹڈ فلمیں
زمرہ:بات کرنے والے جانوروں کے بارے میں اینیمیٹڈ فلمیں
زمرہ:برطانوی فلمیں
زمرہ:کمپیوٹر اینیمیٹڈ فلمیں
زمرہ:امریکی مزاحیہ فلمیں
زمرہ:ادب پر مبنی فلمیں
زمرہ:مزاحیہ فلمیں
زمرہ:اینیمیٹڈ فلمیں
زمرہ:مہماتی  فلمیں
زمرہ:فنطاسیہ ناولوں پر مبنی فلمیں
عبداللہ بن ابی امیہ

**حضرت عبد اللہ ؓبن ابی امیہ** صحابی رسول تھے۔عبد اللہ ؓ رسول اللہ ﷺکے پھوپھیرے بھائی تھے۔
## نام ونسب
عبد اللہ نام،باپ کا نام حذیفہ تھا، نسب نامہ یہ ہے، عبد اللہ بن ابی امیہ (حذیفہ) ابن مغیرہ بن عبد اللہ بن عمرو بن مخزوم مخزومی، ماں کا نام عاتکہ تھا، عاتکہ عبد المطلب کی لڑکی تھیں، اس رشتہ سے عبد اللہ رسول اللہ ﷺکے پھوپھیرے بھائی ہوئے، اس کے علاوہ ام المومنین حضرت ام سلمہؓ کے ماں جائے بھائی تھے،غرض عبد اللہ کو رسول اللہ ﷺکے ساتھ متعدد قرابتوں کا شرف حاصل تھا۔

### اسلام سے پہلے
عبد اللہ کا گھرانہ زمانۂ جاہلیت میں بہت معزز مانا جاتا تھا، ان کے والد ابو امیہ قریش کے مقتدر رئیس تھے،فیاضی اورسیر چشمی ان کا خاندانی شعار تھا، سفر میں اپنے تمام ہمراہیوں کے اخراجات کا بار خود اٹھا تے تھے، اسی لیے "زادالراکب"مسافر کا توشہ ان کا لقب ہو گیا تھا  آنحضرتﷺ نے جب اسلام کی دعوت دی تو سب سے زیادہ مخالفت روسائے قریش کی جانب سے ہوئی،ابو امیہ بھی روسائے قریش میں تھے،اس لیے وہ اور ان کے لڑکے عبد اللہ نے بھی آنحضرتﷺ کی بڑی مخالفت کی ،عبد اللہ رسول اکرمﷺ اورمسلمانوں سے سخت عنادر کھتے تھے، کان عبد اللہ بن ابی امید شدیدا علی المسلمین مخالفا مبغضا وکان شدید العداوۃ لرسول اللہ ﷺ آنحضرتﷺ نے جب اپنے چچا ابو طالب کی وفات کے وقت ان سے کلمہ شہادت پڑہنے کی درخواست کی تو عبد اللہ ہی نے یہ کہہ کر روکا کہ کیا آخر وقت عبد المطلب کی ملت سے پھر جاؤ گے۔

آنحضرتﷺ سے بطور استہزاء اوراستحالہ کہا کرتے تھے کہ میں اس وقت تک تمھارے اوپر ایمان نہیں لاسکتا ،جب تک تمھارے لیے زمین سے کوئی چشمہ نہ پھوٹے یا تمھارے لیے کوئی زرنگار محل نہ تیار ہوجائے  سعید روایت کرتے ہیں کہ کلام اللہ کی یہ آیت:
لَنْ نُؤْمِنَ لَكَ حَتَّى تَفْجُرَ لَنَا مِنَ الْأَرْضِ يَنْبُوعًا

ہم اس وقت تک ہر گز تمھارے اوپر ایمان نہیں لاسکتے، جب تک ہمارے لیے زمین سے کوئی چشمہ نہ پھوٹے۔
عبد اللہ ہی کے بارہ میں نازل ہوئی تھی۔

### اسلام
لیکن بالآخر اسلام کی قوتِ تاثیر نے انھیں بھی کھینچ لیا،یا وہ بغض وعناد تھا کہ رسول اللہ ﷺ کی تعلیمات کا مضحکمہ اڑایا کرتے تھے،یا فتحِ مکہ سے کچھ دنوں پہلے خود بخود بلا کسی تحریک کے آستانِ نبوی کی طرف چلے،مکہ اور مدینہ کے درمیان مقام ثنیۃ العقاب میں آنحضرتﷺ سے ملاقات ہوئی، عبد اللہ کے جرائم ان کی نگاہوں کے سامنے تھے،اس لیے بلا وسیلہ سامنے جانے کی ہمت نہ ہوتی تھی، اپنی بہن حضرت ام سلمہؓ کو درمیان میں ڈال کر باریابی کی اجازت چاہی ،ان کی فردعصیاں کا ایک ایک جرم آنحضرتﷺ کی نگاہوں کے سامنے آگیا،اس لیے آپ نے ملنے سے انکار کر دیا،حضرت ام سلمہؓ نے سفارش کی کہ کچھ بھی ہو بہر حال وہ آپ کے پھوپھی زاد بھائی اور سسرالی عزیز بھی ہیں،فرمایا انھوں نے مکہ میں میرے لیے کیا اٹھا رکھا،اس مایوس کن جواب کے بعد عبد اللہ نے عالمِ ناامیدی میں کہا اگر عفو در گذر کا دروازہ قطعی بند ہو چکا ہے، تو در بدر پھر کر بھوک اورپیاس سے تڑپ تڑپ کر جان دیدینگے، آنحضرتﷺ کو اس عزم کی خبر ہوئی تو رحم وکرم کی موجوں نے غیظ و غضب کی گرمی کو ٹھنڈا کر دیا اور عبد اللہ کو باریابی کی اجازت مل گئی اور وہ خلعتِ اسلام سے سرفراز ہو گئے۔

### غزوات وشہادت
## قبول اسلام کے بعد تلافیِ مافات کے لیے جہاد فی سبیل اللہ کے میدان میں قدم رکھا اور فتح مکہ حنین اور طائف میں مجاہدانہ شریک ہوئے، غزوۂ طائف میں داد شجاعت دیتے ہوئے ایک تیر لگا ،یہ تیر تیر قضا ثابت ہوا، اورعبداللہ شہادت سے سرفراز ہو گئے۔
 ==

## حوالہ جات

زمرہ:صحابہ و صحابیات
زمرہ:بنی مخزوم
عبداللہ بن بحنیہ

**حضرت عبد اللہ ؓبن بحنیہ** صحابی رسول تھے۔
### نام ونسب
عبد اللہ نام، ابو محمد کنیت، نسب نامہ یہ ہے،عبد اللہ بن مالک قشب بن نضلہ بن عبد اللہ بن رافع بن محضب بن مبشر بن صعب بن دھمان بن نضر بن زہران بن کعب بن حارث بن عبد اللہ بن نصر بن ازوازدی
عبد اللہ کے والد مالک کسی بات پر ناراض ہوکر اپنا قبیلہ چھوڑ کر مکہ چلے آئے تھے اور مطلب بن عبد مناف کے حلیف بن کر یہیں بود وباش اختیار کرلی تھی اور مطلب کی پوتی بحنیہ سے شادی کرلی تھی،اسی کے بطن سے عبد اللہ پیدا ہوئے اورماں کی نسبت سے عبد اللہ بن بحنیہ مشہور ہوئے۔

### اسلام
ابن سعد نے مسلمین قبل الفتح کے زمرہ میں لکھا ہے، قبولِ اسلام کے بعد کسی وقت مکہ سے ترکِ سکونت کرکے مدینہ سے تیس میل کی مسافت پر مقام بطن ریم میں متوطن ہو گئے۔

### وفات
یہیں مروان بن حکم کے آخری زمانہ میں وفات پائی۔

### فضائل وکمالات
عبد اللہ فضلائے صحابہ میں تھے،زہد وعبادت ان کا مشغلہ زندگی تھا ہمیشہ روزہ رکھتے تھے، کان ناسکا فاضلا یصوم الدھر


## حوالہ جات
عبداللہ بن بدر

**حضرت عبد اللہ ؓبن بدر** صحابی رسول تھے۔فتح مکہ کے موقع پر پرچم بردار تھے۔
### نام ونسب
عبد اللہ نام، ابو بعجہ کنیت، نسب نامہ یہ ہے،عبد اللہ بن بدر بن زید بن معاویہ ابن حسان بن اسعد بن ودیعہ بن مبذول بن عدی بن غنم بن ربعہ بن رشدان بن قیس ابن جہینہ جہنی۔
### اسلام
ابن سعد نے مسلمین قبل الفتح کے زمرہ میں لکھا ہے، آبائی نام عبدالعزیٰ مشرکانہ تھا، آنحضرتﷺ نے بدل کر عبد اللہ رکھا،(علامہ ابن حجر عسقلانی کے نزدیک ہجرت کے ابتدائی سنون میں مشرف باسلام ہوئے، ان کی روایت کی رو سے ان کے اسلام کا واقعہ یہ ہے کہ ہجرت نبویﷺ کے بعد عبد اللہ اوران کے ماں جائے بھائی ابو مروعہ آنحضرتﷺ کی خدمت میں حاضر ہوئے،آپﷺ نے نام پوچھا، عرض کیا "عبدالعزیٰ" عزیٰ بت کا بندہ،فرمایا نہیں تم عبد اللہ خدا کے بندے ہو، خاندان پوچھا عرض کیا "بنی غیان ،گمراہ کی اولاد، فرمایا نہیں تم "بنی رشدان"ہدایت یاب کی اولاد ہو، عبد اللہ جس وادی میں رہتے تھے اس کا نام "غویاء"تھا آنحضرتﷺ نے اسے بھی راشد سے بدل دیا اس طرح عبد اللہ کی تمام لغو نسبتوں کو بابرکت نسبتوں سے بدل دیا۔
### غزوات
قبول اسلام کے بعد سب سے اول غزوۂ احد میں شریک ہوئے،  پھر حضرت کرز بن جابرؓ فہری کے ساتھ عر نیین کا جنھوں نے آنحضرتﷺ کے اونٹوں پر چھاپہ مارا تھا تعاقب کیا  فتحِ مکہ میں تمام مسلمان قبائل شریک ہوئے ،ہر قبیلہ کا پرچم علاحدہ علاحدہ تھا عبد اللہ کے قبیلہ میں چار پرچم بردار تھے،جن میں ایک عبد اللہ تھے۔

### تعمیر مسجد
عبد اللہ کا ایک گھر مدینہ میں تھا اور دوسر ا جہینہ کے کوہستانی ہاویہ ،لیکن عبد اللہ کا شمار مدنی صحابہ میں تھا، مدینہ میں انھوں نے ایک مسجد بھی تعمیر کرائی تھی، یہ مسجد نبوی کے بعد دوسری مسجد تھی جو مدینہ میں تعمیر ہوئی۔

### وفات
امیر معاویہ کے عہدِ خلافت میں وفات پائی (ابن سعد ،جلد4،ق2:68) وفات کے بعد ایک لڑکا معاویہ نامی یادگار چھوڑا۔


## حوالہ جات
اصحاب عقبہ

**اصحاب عقبہ** وہ ہیں جنھوں نے غزوہ تبوک سے واپسی پر رسول اللہ صلی اللہ علیہ وسلم پر ایک گھاٹی میں حملہ کرنے کی کوشش کی تو رسول اللہ صلی اللہ علیہ وسلم نے ان کے نام حضرت حذیفہ رضی اللہ عنہ کو بتلا دیے تھے۔ ان اصحاب عقبہ کا ذکر سورہ التوبہ میں بھی ہے:
يَحْلِفُونَ بِاللَّهِ مَا قَالُوا وَلَقَدْ قَالُوا كَلِمَةَ الْكُفْرِ وَكَفَرُوا بَعْدَ إِسْلَامِهِمْ وَهَمُّوا بِمَا لَمْ يَنَالُو۔
ترجمہ: وہ قسمیں اٹھا کر کہتے ہیں کہ انھوں نے ایسی بات نہیں کہی جبکہ وہ ایسے کفریہ کلمات کہہ چکے اور اپنے اسلام لانے کے بعد کفر کر چکے اور انھوں نے وہ ارادہ کیا جو وہ پا نہ سکے۔
کہا جاتا ہے ہے کہ ان کے نام اللہ کے رسول صلی اللہ علیہ وسلم نے راز رکھے ہیں اور صرف حضرت حذیفہ رضی اللہ عنہ کو بیان کیے ہیں لیکن امام طبرانی نے ان کے نام بھی نقل کر دیے ہیں؛
1 - معتب بن قشير
2 - وديعة بن ثابت
3 - جد بن عبد الله بن نبيل
4 - الحارث بن يزيد الطائي
5 - أوس بن قيظي
6 - الحارث بن سويد
7 - سعد بن زرارة
8 - قيس بن قهد
9 - سويد بن داعس
10 - قيس بن عمرو بن سهل
11 - زيد بن اللصيت
12 - سلامة بن الحمام
عبداللہ بن ابی حدرد

**حضرت عبد اللہ بن ابی حدرد ؓ** صحابی رسول تھے۔صلح حدیبیہ میں آنحضرتﷺ کے ہمرکاب تھے۔
### نام ونسب
عبد اللہ نام،ابو محمد کنیت،نسب نامہ یہ ہے،عبد اللہ بن ابی حدرد بن عمیر بن ابی سلامہ ابن سعد بن حساب بن حارث بن عنبس بن ہوازن بن اسلم اسلمی۔
### اسلام و غزوات
6ھ کے پہلے کسی وقت مشرف باسلام ہوئے،صلح حدیبیہ میں آنحضرتﷺ کے ہمرکاب تھے،خیبر اور دوسرے غزوات بھی میں شریک ہوتے رہے  مالک بن عوف نصری کے حالات کا پتہ لگانے کے لیے جاسوسی کی خدمت انھی کے سپرد ہوئی تھی  رمضان 8ھ میں آنحضرتﷺ نے حضرت ابوقتادہؓ انصاری کے زیر امارت جو سریہ بطن اضم روانہ کیا تھا  اس میں عبد اللہ بھی تھے۔

### وفات
71ھ میں 81 سال کی عمر میں وفات پائی۔

### معاش کی تنگی
حضرت عبد اللہؓ معاش کی جانب سے بہت غیر مطمئن تھے،بڑی عسرت اورتنگ دستی سے زندگی بسر ہوتی تھی،ایک یہودی کے چار درہم کے قرض دار تھے،یہ حقیر رقم بھی ادانہ کرسکتے تھے،یہودی نے آنحضرتﷺ سے شکایت کی،آپ نے عبد اللہ کو حکم دیا کہ اس کا قرض ادا کرو لیکن ان کے امکان میں کچھ نہ تھا، اس لیے معذرت کی،آپ نے دوبارہ تاکید کی،پھر عبد اللہ نے تنگدستی کا عذر کیا اور کہا میں نے اس سے کہدیا ہے کہ رسول اللہ ﷺ مجھے خیبر کی طرف بھیجنے والے ہیں، وہاں مال غنیمت ملے گا تو قرض ادا کردوں گا،لیکن رسول اللہ ﷺ مکرر تاکید فرما چکے تھے، اس لیے عبد اللہ نے اپنی چادر بیچ کر قرض ادا کیا۔


## حوالہ جات
عبداللہ بن زبعری

**حضرت عبد اللہ ؓبن زبعری** صحابی رسول تھے۔قریش کے بڑے آتش بیان شاعر تھے۔
## نام ونسب
عبد اللہ نام، باپ کا نام زبعری تھا، نسب نامہ یہ ہے،عبد اللہ بن زبعری بن قیس بن عدی بن سہم ،بن عمرو بن مصیص قرشی سہمی۔
### اسلام سے پہلے
قبولِ اسلام سے پہلے عبد اللہ اسلام اورپیغمبر اسلام ﷺ کے سخت دشمن تھے،ان کا زور ومال ان کی قوت و طاقت ان کی شاعری اورزبان آوری سب مسلمانوں کی ایذا رسانی کے لیے وقف تھی، قریش کے بڑے آتش بیان شاعر تھے،اس کا مصرف آنحضرتﷺ کی ہجو تھی  احد کے مشرک مقتولین کا نہایت زبردست مرثیہ کہا تھا حضرت حسان بن ثابتؓ نے اس کا جواب دیا۔

### سلام
فتحِ مکہ کے بعد جب معاندین اسلام کا جتھا ٹوٹا تو عبد اللہ اورہبیر بن وہب نجران بھاگ گئے،عبد اللہ حسان بن ثابت پر بہت سے وار کرچکے تھے،عبد اللہ کے فرار پر انھیں بدلہ لینے کا موقع ملا؛چنانچہ انھوں نے یہ شعر کہا
لا تعد من رجلا احلک بغمنہ نجران فی عیش احذلئیم
ترجمہ:ایسا شخص معدوم نہ ہو، جس کے بغض نے تم کو نجران کی نا پسندیدہ اورمکروہ زندگی میں مبتلا کر دیا ہے۔
عبد اللہ نے سنا تو نجران سے لوٹ آئے اورآنحضرتﷺ کی خدمت میں حاضر ہوکر مشرف باسلام ہو گئے، گذشتہ خطاؤں پر سخت نادم وشرمسار تھے،آنحضرتﷺ سے ان کی معافی چاہی،آپ نے معاف کر دیا اور اب وہی زبان جو کلمۂ شہادت پڑہنے کے قبل تیرو نشتر کی طرح مسلمانوں کے دلوں پر ہجو کے چر کے لگائی تھی، نعتِ رسول کے پھول برسانے لگی ،تمام ارباب سیر نے ان کے نعتیہ اشعار لکھے ہیں، ہم طوالت کے خیال سے انھیں قلم انداز کرتے ہیں،حافظ ابن حجر کے بیان کے مطابق آنحضرتﷺ نے نعت کے صلہ میں انھیں ایک حلہ میں مرحمت فرمایا تھا۔

### غزوات
قبولِ اسلام کے بعد متعدد غزوات میں شریک ہوئے اورجہاد فی سبیل اللہ کا شرف حاصل کیا۔

### وفات
وفات کے بارہ میں ارباب سیر خاموش ہیں۔

## حوالہ جات

زمرہ:صحابہ و صحابیات
زمرہ:قریش کی شخصیات
زمرہ:اسلامی تاریخ کے سانچے
زمرہ:پہلی صدی ہجری کی وفیات
زمرہ:ساتویں صدی کی وفیات
عبداللہ بن زمعہ

**حضرت عبد اللہ ؓبن زمعہ** صحابی رسول تھے۔ عبد اللہ ام المومنین حضرت ام سلمہؓ کے بھانجے اور داماد تھے۔

### نام ونسب
عبد اللہ نام، باپ کا نام زمعہ تھا، نسب نامہ یہ ہے، عبد اللہ بن زمعہ بن اسود ابن مطلب بن اسد بن عبدالعزیٰ بن قصی قرشی اسدی، ان کی ماں قریبہ ام المومنین حضرت ام سلمہؓ کی بہن تھیں، عبد اللہ کا گھرانا رؤسائے قریش میں تھا، اس لیے دوسرے رؤسائے قریش کی طرح ان کا والد زمعہ بھی اسلام اور مسلمانوں کے دشمن تھا، بدر میں مشرکین کے جتھے میں تھے جو مسلمانوں کے ہاتھوں مارا گیا۔

### اسلام
عبد اللہ کے اسلام کا زمانہ متعین نہیں، غالبا فتح کے کچھ دنوں قبل یا اس کے بعد مشرف باسلام ہوئے۔

عبد اللہ ام المومنین حضرت ام سلمہؓ کے بھانجے اور داماد تھے، اس رشتہ سے کاشانہ نبوی ﷺ میں بہت آیا جایا کرتے تھے، آنحضرت ﷺ کی وفات کے بعد مدینہ ہی میں تھے، آپ کے مرض الموت میں حضرت ابوبکرؓ کی غیر حاضری میں انھی نے حضرت عمرؓ سے نماز پڑھانے کی درخواست کی۔

### وفات
35ھ میں جنگ دار میں یا یزید کے عہد حکومت میں حرہ کے واقعہ میں شہید ہوئے۔

## بیوی اور اولاد
نبی اکرم کی سوتیلی بیٹی، ام المومنین ام سلمہ کی بیٹی زینب بنت ابی سلمہ سے شادی ہوئی۔ کئی اولادیں تھیں، ان میں سے کثیر بن عبد اللہ اور یزید بن عبد اللہ حرہ کے واقعہ میں شہید ہوئے۔
## فضل وکمال
فضل و کمال کے لحاظ سے کوئی لائق ِ ذکر شخصیت نہ رکھتے تھے، لیکن کاشانۂ نبوی ﷺ کی آمد و رفت کی وجہ سے چند حدیثیں ان کے کانوں میں پڑی رہ گئی تھیں، اس لیے ان کی مرویات سے حدیث کی کتابیں یکسر خالی نہیں ہیں، ان میں ایک حدیث متفق علیہ ہے، عروہ بن زبیر اور ابوبکر بن عبد الرحمن نے ان سے روایت کی ہے۔

## حوالہ جات

زمرہ:صحابہ
عبداللہ بن عبدنہم

**حضرت عبد اللہ بن عبدنہم** صحابی رسول تھے۔معمولی بیمار پڑ کر تبوک کے لشکر گاہ میں وفات پاگئے۔
### نام ونسب
عبد اللہ نام،ذوالبجادین لقب، نسب نامہ یہ ہے، عبد اللہ بن عبد نہم بن عفیف بن سحیم بن عدی بن ثعلبہ بن سعد بن عدی عثمان وغیرہ۔
### اسلام
باپ کا سایہ بچپن ہی میں سر سے اٹھ گیا،چچا نے بڑے لطف ومحبت سے پرورش کی ٹوٹے ہوئے دلوں میں قبولِ حق کا مادہ زیادہ ہوتا ہے، اس لیے عبد اللہ کا دل جس میں یتیمی نے بہت گداز پیدا کر دیا تھا، ہوش سنبھالتے ہی اسلام سے متاثر ہو گیا، چچا کافر تھے انھیں جب معلوم ہوا کہ بھتیجے نے محمد کا مذہب اختیار کر لیا،تو ساری شفقت ومحبت سرد مہری سے بدل گئی اور عبد اللہ سے کہا اگر تم نے محمد کا دین قبول کر لیا تو جو کچھ دیا لیا ہے،سب چھین لونگا ،مکہ جس دل میں ایمن کی دولت بھر چکی تھی وہ دنیوی مزخرفات کو کیا دھیان میں لاسکتا تھا،عبد اللہ نے کہا اگر ایسا ہے تو میں مسلمان ہوں ،یہ بے باکانہ جواب سن کر چچا نے جو کچھ دیا تھا، سب واپس لے لیا حتیٰ کہ بدن کے کپڑے تک اتر والئے، عبد اللہ اسی حالت میں ماں کے پاس پہنچے ماں کی مامتا سے اس حالت میں نہ دیکھا گیا، ایک چادر تھی، اس کے دو ٹکڑے کرکے عبد اللہ کے حوالہ کی،انھوں نے ایک کاتہ بند بنایا اورایک کی چادر، اعزہ اقربا سے ناتہ ٹوٹ چکا تھا، نماز فجر کے وقت مسجد نبوی میں پہنچے اور آنحضرتﷺ کے ساتھ نماز پڑھی، نماز کے بعد حسب معمول رسول اللہ ﷺ سب سے مصافحہ کرنے اورآنے والوں پر نظریں دوڑانے لگے،عبد اللہ پر نظر پڑی، پوچھا تم کون ہو؟ عرض کی عبدالعزیٰ ،فرمایا تم عبد اللہ ذوالجادین (دو چادروں والے) ہو تم میرے دروازہ پر رہا کرو، آستانہؓ نبویﷺ کی دربانی سے بڑھ کر کیاشرف ہو سکتا ہے؛چنانچہ عبد اللہ بابِ نبویﷺ پر رہنے لگے اور جب تک زندہ رہے اس در کے دربانی نہ چھوٹی۔

### وفات
9ھ میں آنحضرتﷺ کے ساتھ غزوۂ تبوک میں گئے،وقت آخر ہو چکا تھا،معمولی بیمار پڑ کر تبوک کے لشکر گاہ میں وفات پاگئے،خود آقائے نامدار ﷺ نے صدیق اکبرؓ اور فاروقؓ اعظم کے ساتھ مل کر رات کی تاریکی میں مشعل جلا کر قبر کھودی اوراپنے دستِ مبارک سے عبد اللہ کی لاش قبر میں اتار کر دعافرمائی، خدایا میں اس سے راضی تھا تو بھی رضا مندی ظاہر فرما، غرض آستان نبوی کا یہ دربان اس قابلِ رشک طریقہ پر سرکارِ دو عالمﷺ کے ہاتھوں پیوندِ خاک ہوا، اس واقعہ کے راوی حضرت عبد اللہ بن مسعودؓ بیان کرتے ہیں کہ مجھے عبد اللہ کی موت پر اتنا رشک آیا کہ دل نے کہا کاش ان کی بجائے میں مرا ہوتا۔

### عبادت
عبد اللہ کا دل سوزِ ایمان اورگدازِ قلب سے پھکا جاتا تھا، اورآستان نبویﷺ ان کی پرسوز تہلیل و تسبیح اور تلاوتِ قرآن سے گونجا کرتا تھا، ایک دن حضرت عمرؓ نے کہا یا رسول اللہ !یہ ریا کار معلوم ہوتا ہے، فرمایا، نہیں وہ سوزِ قلب رکھنے والوں میں ہیں۔

## حوالہ جات
عبداللہ بن وہب

**حضرت عبد اللہ ؓبن وہب** صحابی رسول تھے۔
## نام ونسب
عبد اللہ نام، باپ کا نام وہب تھا، قبیلہ اسلم سے نسبی تعلق رکھتے تھے۔

### اسلام
ابن سعد کے نزدیک فتح مکہ سے پہلے کسی وقت دولتِ اسلام سے بہرہ ور ہوئے۔
### عمان کا قیام
قبولِ اسلام کے بعد کچھ دنوں آنحضرتﷺ کی خدمت میں رہے،پھر عمان چلے گئے،وفاتِ نبویﷺ کے وقت یہیں تھے، وفات کی خبر پاکر یہ اورحبیب بن زید مزنی دونوں عمرو بن العاصؓ کے پاس چلے،راستہ میں مسیلمہ کذاب ملا، اس نے ان دونوں کو گرفتار کر لیا اور اپنی نبوت منوانی چاہی، حبیب نے صاف انکار کر دیا،ان کے انکار پر مسیلمہ نے حبیب کو قتل کرکے ان کے بدن کے ٹکڑے کرڈالے،اس عبرت انگیز سزا کو دیکھنے کے بعد بھی عبد اللہ کے دل پر ہر اس نہ طاری ہوا اوربدستور اسلام پر قائم رہے،مسیلمہ نے ان پر کوئی تشدد نہیں کیا ؛بلکہ صرف قید پر اکتفا کیا،ابھی یہ قید ہی میں تھے کہ خالد بن ولیدؓ اوراسامہ بن زیدؓ مسیلمہ کی سرکوبی کے لیے پہنچ گئے،عبد اللہ موقع پاکر نکل گئے اور مسلمانوں سے مل کر مسیلمہ کا نہایت پر زور مقابلہ کیا  لیکن بلاذری کا بیان ہے کہ خود آنحضرتﷺ نے عبد اللہ بن وہب اور حبیب بن زید کو مسیلمہ کے مقابلہ کے لیے بھیجا تھا  ابن سعد کا بیان زیادہ صحیح معلوم ہوتا ہے،اس لیے کہ مسیلمۂ کذاب کے فتنہ نے آپ کی وفات کے بعد شدت پکڑی تھی۔
### وفات
وفات کے حالات پر وہ خفامیں ہیں۔
## حوالہ جات
کلاؤڈی وتھ ا چینس آف میٹ بالز (فلم)

**کلاؤڈی وتھ ا چینس آف میٹ بالز** () ایک 2009 امریکی کمپیوٹر متحرک سائنس فکشن کامیڈی فلم ہے۔ سونی پکچرز انیمیشن کے ذریعہ تیار کردہ اور جوڈی اور رون بیریٹ کے ذریعہ اسی نام کی 1978 میں بچوں کی کتاب پر مبنی ہے۔

## کہانی
چکمک لاک ووڈ کے خیال میں وہ ایک باصلاحیت انسان ہے۔ لیکن انھوں نے ایجاد کردہ چیزوں میں سے کوئی بھی ایسی چیزیں نہیں ہیں جو معنی خیز ہوں یا مفید ہوں۔ تاہم ، اسے اپنی ماں کی حمایت حاصل ہے لیکن جب وہ مرجاتی ہے ، تو وہ اپنے والد کے ساتھ تنہا رہ جاتا ہے جو سوچتا ہے کہ اسے اسے چھوڑ دینا چاہیے۔ جب وہ کمیونٹی جس میں وہ رہتا ہے وہ معاشی بحران کا شکار ہے کیونکہ ان کی آمدنی کا بنیادی ذریعہ ، ایک سارڈین کینری بند کردی گئی تھی ، تو فلنٹ نے اپنی جدید ایجاد کی کوشش کرنے کا فیصلہ کیا ، وہ مشین جو پانی کو کھانوں میں بدل سکتی ہے۔ لیکن کچھ غلط ہو جاتا ہے اور مشین فضا میں ختم ہوجاتی ہے۔ بعد میں کھانے کی بارش شروع ہوتی ہے۔ شفٹی میئر اس کو اپنی برادری کی مدد کے لیے بطور راستہ استعمال کرنے کی کوشش کرتا ہے ، لیکن جب فلنٹ کو مشین میں کسی قسم کی غلطی کا احساس ہوتا ہے تو میئر اسے اس پر نظر انداز کرنے پر راضی کرتا ہے۔ تاہم ، جیسا کہ چکمک کی پیش گوئی کرتی ہے ، انتشار پھیلتا ہے۔

## حوالہ جات

## بیرونی روابط
* 
* 
* 
* 
* 
* 

زمرہ:2000ء کی دہائی کی امریکی اینیمیٹڈ فلمیں
زمرہ:2009ء کی فلمیں
زمرہ:2009ء کی کمپیوٹر اینیمیٹڈ فلمیں
زمرہ:2009ء کی مزاحیہ فلمیں
زمرہ:آئی میکس فلمیں
زمرہ:امریکی تھری ڈی فلمیں
زمرہ:امریکی کمپیوٹر اینیمیٹڈ فلمیں
زمرہ:بچوں کی کتابوں پر مبنی اینیمیٹڈ فلمیں
زمرہ:پیرس میں سیٹ فلمیں
زمرہ:تھری ڈی اینیمیٹڈ فلمیں
زمرہ:چین میں سیٹ فلمیں
زمرہ:سونی پکچرز کی اینیمیٹڈ فلمیں
زمرہ:کولمبیا پکچرز کی اینیمیٹڈ فلمیں
زمرہ:کولمبیا پکچرز کی فلمیں
زمرہ:مصر میں سیٹ فلمیں
زمرہ:نیو یارک سٹی میں فلم سیٹ
زمرہ:ویکی ڈیٹا سے مطابقت رکھنے والی مختصر تفصیل
زمرہ:2000ء کی دہائی کی انگریزی زبان کی فلمیں
زمرہ:افسانوی جزائر پر سیٹ فلمیں
زمرہ:کھانے پینے کے بارے میں فلمیں
زمرہ:چین میں سیٹ اینیمیٹڈ فلمیں
زمرہ:لندن میں سیٹ اینیمیٹڈ فلمیں
زمرہ:جزائر پر سیٹ اینیمیٹڈ فلمیں
زمرہ:2009ء کی تھری ڈی فلمیں
زمرہ:ٹیلی ویژن شوز میں ڈھالی جانے والی فلمیں
زمرہ:2000ء کی دہائی کی بچوں کی فنطاسیہ فلمیں
زمرہ:2000ء کی دہائی کی پیروڈی فلمیں
زمرہ:2009ء کی ہدایت کاری ڈیبیو فلمیں
زمرہ:2009ء کی سائنس فکشن فلمیں
زمرہ:امریکی آئی میکس فلمیں
زمرہ:امریکی سائنس فکشن مزاحیہ فلمیں
زمرہ:مصر میں سیٹ اینیمیٹڈ فلمیں
زمرہ:فل لارڈ اور کرسٹوفر ملر کی ہدایت کاری میں بننے والی فلمیں
زمرہ:مارک مدرسباگ کی مرتب کردہ موسیقی پر مشتمل فلمیں
زمرہ:کرسٹوفر ملر (فلم ساز) کی منظر نویسی میں بننے والی فلمیں
زمرہ:فل لارڈ کی منظر نویسی میں بننے والی فلمیں
زمرہ:ٹیلی ویژن کے بارے میں فلمیں
زمرہ:2000ء کی دہائی کی سائنس فکشن فلمیں
زمرہ:2000ء کی دہائی کی سائنس فکشن مزاحیہ فلمیں
زمرہ:فنطاسیہ مزاحیہ فلمیں
زمرہ:2000ء کی دہائی کی فنطاسیہ فلمیں
زمرہ:اینیمیٹڈ دوستوں کی فلمیں
زمرہ:امریکی تباہی فلمیں
زمرہ:سائنس فکشن مزاحیہ
زمرہ:شریک (فرنچائز)
زمرہ:بندروں کے بارے میں فلمیں
زمرہ:فرانس میں سیٹ اینیمیٹڈ فلمیں
زمرہ:کھانا پکانے والی فلمیں
یونس شرر

شاعر ، افسانہ نگار، مقرر، صحافی اور ماہر تعلیم

سید محمد یونس ولد سید محمد یعقوب اثر کا ادبی نام یونس شرر تھاانھوں نے حیدرآباد اور کراچی بہت وقت گزارا اس کے بعد امریکا چلے گئے اور وہیں نیو یارک میں وفات پائی۔

پروفیسر یونس شرر ایک منفرد طرز فکر کے نمائندہ شاعر و افسانہ نگار تھے،

## تصانیف
* آنکھیں چراغ دل لہو (1986ء/ ص 151 /شاعری)
* سمندر پیاسا ہے(افسانے)
## وفات
نیویارک امریکا میں 20 جون 2021ء کو وفات پاگئے،
اینیمل یونائٹیڈ

**اینیمل یونائٹیڈ** () ایک 2010 جرمن 3D کمپیوٹر متحرک ایڈونچر والی مزاحیہ فلم ہے۔ ریئن ہارڈ کلوس اور ہولگر ٹیپی کی ہدایت کاری اور پروڈیوس۔ اسے 7 اکتوبر ، 2010 کو جرمنی میں جاری کیا گیا تھا۔

## کہانی
یہ فلم افریقہ کے اوکاوانگو ڈیلٹا میں ترتیب دی گئی ہے اور مرکزی کردار بل نامی میرکیت اور سقراط نامی شیر ہیں۔ سالانہ سیلاب ڈیلٹا میں پہنچنے میں ناکام رہا ہے ، پانی کی قلت ہو چکی ہے اور آبائی جانور اس پر سخت مقابلہ کرتے ہیں۔ بلی اور سقراط مزید پانی کی تلاش کے لیے نکلے اور ان کی جستجو کے دوران وہ پوری دنیا کے جانوروں کے ایک ریگ ٹیگ گروپ سے ملے: سوشی نامی قطبی ریچھ ، ٹوبی نامی ایک کنگارو ، اسمیلی نامی تسمانیائی شیطان ، ونفریڈ نامی دو گالیپاگوس کچھی اور چارلس نامی مرغا ونسٹن اور طوپو نامی چمپینزی ، ان سبھی لوگوں نے کسی نہ کسی طرح انسانوں کے ذریعہ اپنی زندگی برباد کر کے افریقہ کا سفر کیا ہے۔ جانوروں کو جلد ہی ڈیلٹا میں پانی کی کمی کی وجہ معلوم ہو گئی: مسٹر اسمتھ نامی شخص کی ملکیت میں لگژری ریزورٹ کے لیے توانائی کی فراہمی کے لیے ایک ڈیم بنایا گیا ہے۔ ہنٹر ، ایک شکاری ، سقراط کو اغوا کر لیا ، جبکہ دوسرے جانور فرار ہو گئے۔ جانوروں کی ایک کانفرنس ہوتی ہے جہاں ونفریڈ اور ونسٹن مہلک مستقبل کی وضاحت کرتے ہیں جو جانوروں کے لیے ممکن ہو سکتے ہیں۔ تاہم ، کانفرنس کے بعد ، ونفریڈ اور ونسٹن انتقال کرگئے۔ اس دن ، بلی اور دوسرے جانور "موت کی وادی" کے ذریعے ڈیم کی طرف سفر کرتے ہیں۔ ہنٹر جانوروں کو داغ دیتا ہے اور دو طیارے سے روکنے کی کوشش کرتا ہے ، لیکن مکمل کے ذریعہ اسے روکا گیا۔ ٹڈیوں کا ایک بھیڑ اپنے کپڑوں سمیت ہر چیز کھانے والے انسانوں پر حملہ کرتا ہے۔ مسٹر اسمتھ کی بیٹی مایا ، سقراط کو اپنے پنجرے سے آزاد کرتی ہے اور ہنٹر کو ایک گلہ بھیجتی ہے۔ ڈیم کے نیچے سے نیچے ، بھینسیں اور گینڈے ، بشمول چینو اور بگی ، ڈیم میں داخل ہوتے ہیں۔ بلی ڈیم میں ایک پتھر سے ٹکرایا ، جو ہنٹر کے دو طیارے سے میزائل برپا کرتا ہے ، جو ڈیم کو تباہ کرتا ہے اور پانی کو آزاد کرتا ہے۔ واپس آنے والے پانی کو منانے کے لیے ، ان کی پارٹی ہے۔ پارٹی کے بعد ، جانور نیویارک شہر کا رخ کرتے ہیں ، جہاں نیل وہیل کے پس منظر میں پکارتے ہوئے جانور شہر کے ساتھ چلتے ہوئے فلم کے ساتھ ختم ہوتا ہے۔

## حوالہ جات

## بیرونی روابط
* 
* 
* 
* 

زمرہ:2010ء کی تھری ڈی فلمیں
زمرہ:2010ء کی دہائی کی بچوں کی مزاحیہ فلمیں
زمرہ:2010ء کی فلمیں
زمرہ:2010ء کی کمپیوٹر اینیمیٹڈ فلمیں
زمرہ:2010ء کی مزاحیہ فلمیں
زمرہ:2016ء کی فلمیں
زمرہ:افریقا میں سیٹ فلمیں
زمرہ:بچوں کی کتابوں پر مبنی اینیمیٹڈ فلمیں
زمرہ:تھری ڈی اینیمیٹڈ فلمیں
زمرہ:جرمن بچوں کی فلمیں
زمرہ:جرمن زبان میں فلمیں
زمرہ:جرمن فلمیں
زمرہ:جرمن کمپیوٹر اینیمیٹڈ فلمیں
زمرہ:خاندانوں کے بارے میں فلمیں
زمرہ:نیو یارک سٹی میں فلم سیٹ
زمرہ:2010ء کی دہائی کی بچوں اینیمیٹڈ کی فلمیں
زمرہ:2010ء میں سیٹ فلمیں
زمرہ:موت کے بارے میں فلمیں
زمرہ:ان پٹ کی غلطیوں کے ساتھ ٹریک فہرستیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:2010ء کی دہائی کی انگریزی زبان کی فلمیں
زمرہ:انگریزی زبان کی جرمن فلمیں
زمرہ:شیروں کے بارے میں اینیمیٹڈ فلمیں
زمرہ:مرغ کے بارے میں اینیمیٹڈ فلمیں
زمرہ:کچھوے کے بارے میں فلمیں
زمرہ:شکاریوں کے بارے میں فلمیں
زمرہ:افریقا میں سیٹ  اینیمیٹڈ فلمیں
زمرہ:بات کرنے والے جانوروں کے بارے میں اینیمیٹڈ فلمیں
زمرہ:ڈیوڈ نیومین (موسیقار) کی مرتب کردہ موسیقی پر مشتمل فلمیں
زمرہ:جرمن ناولوں پر مبنی فلمیں
زمرہ:جرمن مزاحیہ فلمیں
عدا بن خالد

**حضرت عداؓبن خالد** صحابی رسول تھے۔ غزوہ حنین کے بعد مشرف با اسلام ہوئے۔
### نام ونسب
عداء نام ،باپ کا نام خالد تھا،نسب نامہ یہ ہے،ہمدار بن خالد بن ہوزہ ابن خالد بن ربیعہ بن عامر بن صعصہ۔
### اسلام سے پہلے
عداء غزوۂ حنین میں مشرکین کے ساتھ تھے،وہ خود بیان کرتے ہیں کہ ہم حنین کے دن رسول اللہ ﷺ سے لڑے،لیکن خدانے نہ ہماری مدد کی اورنہ ہمیں فتح مند کیا ۔

### اسلام
حنین کے بعد مع اپنے باپ اوربھائی کے مشرف باسلام ہوئے۔

### حجتہ الوداع
قبولِ اسلام کے بعد حجۃ الوداع میں آنحضرتﷺ کی رفاقت کا شرف حاصل کیا۔

### عطیۂ نبوی
آنحضرتﷺ نے کسی وقت میں ان کو زنیج کا چشمہ مرحمت فرمایا تھا، اس کا ہبہ نامہ ان کے پاس مدتوں محفوظ رہا، یزید بن مہلب کے زمانہ میں عبد المجید بن ابو یزید اورحجر بن ابو نصر ادھر سے گذرے تو کہا ،یہاں ایک بزرگ رہتے ہیں، جنھوں نے رسول اللہ ﷺ کو دیکھاہے؛چنانچہ یہ دونوں عداء کی زیارت کے لیے ان کے پاس گئے اورپوچھا، آپ نے رسول اللہ ﷺ کو دیکھا ہے،انھوں نے کہا ہاں اورآپ نے پانی کا یہ چشمہ مجھ کو مرحمت فرمایا تھا، اس کی تحریر میرے پاس موجود ہے؛چنانچہ چمڑے پر لکھا ہوا، آنحضرتﷺ کا فرمان نکال کر ان دونوں کو دکھایا۔

عدانے آنحضرتﷺ سے ایک غلام خریدا تھا،اس کا بیعنامہ بھی ان کے پاس موجود تھا۔

### وفات
عدانے بڑی عمر پائی 101ھ تک ان کی زندگی کاپتہ چلتا ہے  سو سال سے زیادہ کی عمر میں وفات پائی۔
### فضل وکمال
فضل وکمال کے اعتبار سے کوئی قابلِ ذکر شخصیت نہ تھی تاہم حدیث کی کتابوں میں ان کی بعض روایات موجود ہیں عبد المجید بن وہب بصری، عبد الکریم عقیلی ،ابورجا،العطاوی اورجثم بن ضحاک وغیرہ نے ان سے روایتیں کی ہیں۔


## حوالہ جات
الفا اینڈ اومیگا (فلم)

**الفا اینڈ اومیگا** () ایک 2010 امریکی 3D کمپیوٹر متحرک ایڈونچر والی رومانٹک کامیڈی ڈراما فلم ہے جس کی ہدایتکاری بین گلک اور انتھونی بیل نے کی ہے۔

## کہانی
جسپر نیشنل پارک میں ، بھیڑیے ، کیٹ اور ہمفری ایک دوسرے کو کٹھ پتلی پن کے بعد سے جانتے ہیں ، لیکن وہ کیٹ کے ساتھ ویسٹرن پیک کے معاشرتی ڈھانچے کے مخالف سروں پر ہیں کیونکہ پیک لیڈر کی ہمت انگیز الفا بیٹی اور ہمفری اچھے مزاحیہ اومیگا ہیں۔ . اس معاشرتی ڈھانچے کے ذریعہ ہمفری کی اس کے لیے ناامید کشش کے قطع نظر ، کیٹ کو مشرقی پیک کے گارتھ کے ساتھ ایک منظم شادی کو قبول کرنے پر مجبور کیا گیا ہے۔ اس سے پہلے کہ یونین ہو سکے ، کیٹ اور ہمفری کو پارک کے رینجرز نے پکڑ لیا اور بھیڑیا کی آبادی کے منصوبے کے ایک حصے کے طور پر اسے اڈاہو پارک بھیج دیا گیا۔ اپنی ذمہ داریوں کو ذہن میں رکھتے ہوئے کیٹ جیسپر واپس جانے کا عزم رکھتی ہے اور ہمفری نے دو عجیب و غریب ذوق کی مدد سے مدد کی پیش کش کی ہے۔ تاہم ، چونکہ یہ متفرق جوڑی گھر پہنچنے کے لیے خطرات سے دوچار ہے ، ان کی صلاحیتوں کی بڑھتی ہوئی باہمی تعریف اور پھر ایک گہرا پیار اگر وہ سب کچھ واپس کردیتی ہے تو اسے تباہ کن طور پر پیچیدہ کرنے کا خطرہ ہے۔

## حوالہ جات

## بیرونی روابط
* 
* 
* 
* 
* 
* 

زمرہ:2010ء کی تھری ڈی فلمیں
زمرہ:2010ء کی دہائی کی امریکی اینیمیٹڈ فلمیں
زمرہ:2010ء کی فلمیں
زمرہ:2010ء کی کمپیوٹر اینیمیٹڈ فلمیں
زمرہ:امریکی رومانوی مزاحیہ فلمیں
زمرہ:امریکی کمپیوٹر اینیمیٹڈ فلمیں
زمرہ:ایڈاہو میں فلم سیٹ
زمرہ:سلسلہ کوہ راکی
زمرہ:کینیڈا میں سیٹ فلمیں
زمرہ:لائنز گیٹ انٹرٹینمنٹ کی فلمیں
زمرہ:تھری ڈی اینیمیٹڈ فلمیں
زمرہ:2010ء کی دہائی کی انگریزی زبان کی فلمیں
زمرہ:کینیڈا میں سیٹ اینیمیٹڈ فلمیں
زمرہ:1994ء کی فلمیں
زمرہ:جانوروں کے بارے میں فلمیں
زمرہ:بھارتی اینیمیٹڈ فلمیں
زمرہ:2000ء کی دہائی میں سیٹ فلمیں
زمرہ:برٹش کولمبیا میں سیٹ فلمیں
زمرہ:2010ء کی مزاحیہ فلمیں
زمرہ:کینیڈین اینیمیٹڈ فلمیں
زمرہ:کینیڈین مزاحیہ فلمیں
زمرہ:فلموں پر مبنی وڈیو گیم
زمرہ:2010ء کی دہائی کی فنطاسیہ فلمیں
زمرہ:کمپیوٹر اینیمیٹڈ فلمیں
زمرہ:بھیڑیوں کے بارے میں فلمیں
زمرہ:ڈراما فلمیں
زمرہ:ہسپانوی زبان کی فلمیں
زمرہ:فرانسیسی زبان کی فلمیں
زمرہ:امریکی فلمیں
زمرہ:مزاحیہ فلمیں
زمرہ:بات کرنے والے جانوروں کے بارے میں اینیمیٹڈ فلمیں
عمرو بن مرہ

**حضرت عمروؓبن مرہ** صحابی رسول تھے۔ غزوات میں اُن کی شرکت کی تفصیلات نہیں ملتیں۔
## نام ونسب
عمرونام،ابو مریم کنیت ،نسب نامہ یہ ہے،عمرو بن مرہ بن عبس بن مالک بن حارث بن مازن بن سعد بن مالک بن رفاعہ
بن نصر بن مالک بن غطفان بن قیس بن جھینہ جھنی۔
### اسلام
عمرو صحابہ کے اس زمرہ میں ہیں جنھوں نے اس وقت اسلام کی دعوت کو لبیک کہا جب عرب کے در و دیوار سے اس کی مخالفت کی صدائیں بلند ہو رہی تھیں، اسلام کی دعوت سن کر آنحضرتﷺ کی خدمت میں حاضر ہوئے اور عرض کیا کہ ،میں اس تمام حلال وحرام پر ایمان لاتا ہوں جو آپ خدا کے پاس سے لائے ہیں،اگرچہ تمام قوم کی جانب سے اس کی مخالفت کی صدائیں بلند ہو رہی ہیں۔

### اشاعتِ اسلام
اسلام قبول کرنے کے بعد حضرت معاذ بن جبل ؓ سے قرآن کی تعلیم حاصل کی ،حصول تعلیم کے بعد اشاعتِ اسلام کے لیے اپنے قبیلہ واپس گئے،چند دنوں میں ان کی مخلصانہ کوششوں سے ان کا پورا قبیلہ مشرف باسلام ہو گیا۔

### غزوات
غزوات میں اُن کی شرکت کی تفصیلات نہیں ملتیں،مگر اس قدر مسلم ہے کہ اس شرف سے محروم نہ رہے تھے۔

### شام کا قیام اور اوامر ونواہی کی تبلیغ
جب بہت سے صحابہ نے شام کی سکونت اختیار کی تو عمرو بھی وہیں متوطن ہو گئے اورایک گوشہ میں بیٹھ کر اوامر ونواہی کی تبلیغ کا فرض انجام دینے لگے،ان کی تبلیغ غرباء کے جھونپڑوں سے لے کر امراو سلاطین کے قصور ومحلات تک یکساں ہوتی تھی، ایک مرتبہ امیر معاویہ سے جاکر کہا کہ میں نے رسول اللہ ﷺ سے سنا ہے کہ جو امام حاجتمندوں ،دوستوں اورمحتاجوں کے لیے اپنا دروازہ بند کریگا تو خدا اس کی حاجتوں اس کی احتیاجوں اوراس کے سوالوں کے لیے آسمان کے دروازے بند کردیگا ،اس دن سے امیر معاویہ نے عوام کی حاجت روائی کے لیے ایک خاص شخص متعین کر دیا۔

### وفات
عبد الملک کے زمانہ میں وفات پائی۔
### فضل وکمال
حضرت معاذ بن جبل ؓ سے قرآن اورسنت کی تعلیم حاصل کی تھی،کبھی کبھی شاعری بھی کرتے تھے،اس کا نمونہ یہ ہے۔
انی شرعت الان فی حوض التقی وخرجت من عقد الحیاۃ سلیما
ترجمہ:میں اب تقویٰ کے حوض میں تیرا اورمشکلات سے صحیح وسالم نکل آیا
وبست اثواب الحلیم فاصبحت ام الخوایۃ من ھوای عقیما
ترجمہ:میں نے حلیم کا لباس پہن لیا اور گمراہیوں کی ماں میری خواہش سے نا امید ہو گئی۔

## حوالہ جات
اسپیس ڈاگس

**اسپیس ڈاگس** () ایک 2010 کی روسی کمپیوٹر متحرک فلم ہے۔ یہ فلم سوویت خلائی کتوں بیلکا اور اسٹریلکا پر مبنی ہے اور پہلے جانوروں کا اعزاز دیتی ہے جو مدار خلائی سفر سے بچ گئے ، کوربل سپوتنک 2 پرواز اگست 1960 میں ہوئی تھی۔

## کہانی
بیلکا ، حیرت انگیز اڑتا کتا ماسکو کی سڑکوں پر غیر متوقع طور پر رکاوٹ بن جاتا ہے جب وہ راکٹ اپنے سرکس کے معمولات میں سے ایک کے دوران خرابی کا شکار ہوتا ہے۔ خوش قسمتی سے اس حادثے کی وجہ سے وہ اسٹریلکا نامی اسٹریٹ وائز کتے اور اس کے ناقابل تلافی چوہے دوست وینیا سے مل گیا۔ راستے میں ملنے والے دوسرے دل لگی دوستوں کے ساتھ ، تینوں اپنے آپ کو ایک خلائی پروگرام تربیتی مرکز میں ڈھونڈتے ہیں جہاں انھیں راکٹ میں روانہ کر دیا جاتا ہے اور سیارہ زمین کو چھوڑ کر۔۔۔

## حوالہ جات

## بیرونی روابط
* 
* 

زمرہ:2010ء کی اینیمیٹڈ فلمیں
زمرہ:2010ء کی تھری ڈی فلمیں
زمرہ:2010ء کی دہائی کی بچوں اینیمیٹڈ کی فلمیں
زمرہ:2010ء کی فلمیں
زمرہ:2010ء کی کمپیوٹر اینیمیٹڈ فلمیں
زمرہ:روسی اینیمیٹڈ فلمیں
زمرہ:روسی بچوں کی فلمیں
زمرہ:روسی زبان کی فلمیں
زمرہ:روسی فلمیں
زمرہ:تھری ڈی اینیمیٹڈ فلمیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:خلا میں جانور
زمرہ:1960ء میں سیٹ فلمیں
زمرہ:خلائی پروگراموں کے بارے میں فلمیں
عوسجہ بن حرملہ

**حضرت عوسجہ ؓبن حرملہ** صحابی رسول تھے۔
### نام ونسب
عوسجہ نام، باپ کا نام حرملہ تھا، نسب نامہ یہ ہے،عوسجہ بن حرملہ بن جذیمہ بن سبرہ بن خدیج ابن مالک بن عمرو بن ذہل بن عمرو بن ثعلبہ بن رفاعہ بن نصر بن مالک بن غطفان ابن قیس بن جہینہ جھنی۔
### اسلام
ان کے اسلام کا زمانہ متعین طور سے نہیں بتایا جا سکتا، ابن سعد نے مسلمین قبل الفتح کے تحت میں لکھا ہے، فتحِ مکہ میں آنحضرتﷺ کے ہمرکاب تھے،آپ نے ایک ہزار کی جمعیت پر انھیں شرفِ امارت عطا فرمایا تھا۔

### نماز کی پابندی پر خوشنودی کا تمغا
عوسجہ مقام مردرہ میں رہتے تھے اوردومہ میں ایک مسجد تھی،ان دونوں مقاموں میں کافی فاصلہ تھا، عوسجہ ٹھیک نصف النہار کے وقت یہاں نماز پڑھنے آتے اورجماعت کے لیے دن بھر دونوں مقاموں کے درمیان ان کی روا روش جاری رہتی، عرب کے کس قبیلہ کا کوئی آدمی اتنا مستعد نہ تھا،خود آنحضرتﷺ ان کی اس مستعدی پر متعجب ہوتے تھے اوراظہار خوشنودی کے طور پر فرمایا تھا کہ جو مانگنا ہو مانگودیا جائے گا۔

## حوالہ جات
ظالم استنبول

**ظالم استنبول** (ترک زبان: Zalim İstanbul) ایک ترک ڈراما ٹیلی ویژن سلسلہ ہے۔‌ اس کی پہلی قسط 1 اپریل 2019ء کو جاری ہوئی اور یہ ڈراما  22 جون 2020ء کو   ختم ہوا۔

## حوالہ جات

زمرہ:2020ء میں ختم ہونے والے ترکی ٹیلی ویژن سلسلے
زمرہ:ترک ڈراما ٹیلی ویژن سیریل
زمرہ:کنال ڈی کے ڈرامے
زمرہ:2019ء میں شروع ہونے والے ترکی ٹیلی ویژن سلسلے
زمرہ:استنبول میں وقوع پزیر واقعات پر ٹیلی ویژن سلسلے
زمرہ:ترک ٹیلی ویژن سیریز
زمرہ:ڈراما ٹیلی ویژن سلسلے
زمرہ:2010ء کی دہائی کے ٹیلی ویژن سلسلے
نفتالی بینیٹ

**نفتالی بینیٹ**  (ولادت: 25 مارچ 1972ء) اسرائیلی سیاست دان اور موجودہ وزیر اعظم اسرائیل ہیں۔ ان کا تقرر 13 جون 2021ء کو ہوا۔ اس سے قبل وہ 2013ء تا 2019ء وزیر برائے ڈائسپورا امور رہ چکے ہیں۔ اور 2019ء تا 2020ء وزیر دفاع رہے۔ وہ 2021ء سے 2018ء تک دی جیوش ہوم کی قیادت بھی کر چکے ہیں۔
ان کی ولادت حیفا میں ہوئی۔ ان کے والد ولایت متحدہ امریکا سے ہجرت کر کے اسرائیل میں آباد ہوئے تھے۔ ان کی سیاسی زندگی کا آغاز 2006ء میں ہوتا ہے اور 2008ء تک وہ بنیامین نیتن یاہو کے عملہ کے رئیس کی حیثیت سے کام کرتے رہے۔ 2011ء میں اپنے ایک دوست کے ساتھ مل کر انھوں نے مائی اسرائیل کے نام سے اضافی پارلیمانی تحریک کی بنیاد رکھی۔ 2012ء میں انہیوں سیاسی پارٹی دی جیوش ہوم کا صدر مقرر کیا گیا۔ اور 2013ء کے کنیسی انتخابات میں پارٹی نے ان کی قیادت میں 120 میں سے 12 نشستوں پر کامیابی حاصل کی۔ اس کے بعد وہ 2013ء تا 2015ء وریز اعظم بنیامن نیتنیاہو کی وزارت میں وزیر برائے وزیر معاشیات اور مذہبی امور رہے اور 2015ء میں انھیں وزیر تعلیم بنایا گیا۔ دسمبر 2018ء میں یمینا اتحاد کا رکن بننے کی وجہ سے انھیں دی جیوش ہوم سے نکال دیا گیا۔ انھیں اسرائیل کے قانون ساز انتخابات، 2019ء میں شکست ملی اور اپنی نشست کھو بیٹھے لہذا نیتن یاہو نے انھیں روزرت سے برطرف کر دیا۔ مگر اسی سال ستمبر کے انتخابات میں انھوں نے اپنی نشست دوبارہ حاصک کر لی اور انھیں وزیر دفاع نامزد کر دیا گیا۔ مگر اسی سال انھوں نے اپنے عہدہ سے استعفی دے دیا۔ انھوں نے اس کے بعد یمینا اتحاد کی صدارت کی ذمہ داری سنبھال لی 2 جون 2021ء کو یائر لپید کے ساتھ ایک معاہدہ کے تحت وزیر اعظم بن گئے۔ لپید 2025ء میں اس عہدہ پر فائز ہوں گے۔ بینیٹ نے 13 جون 2021ء کو وزارت عظمی کا حلف لیا۔

## حوالہ جات

زمرہ:1972ء کی پیدائشیں
زمرہ:اسرائیل کی سیاسی جماعتوں کے رہنما
زمرہ:اسرائیل کے وزرائے تعلیم
زمرہ:اسرائیل کے وزرائے دفاع
زمرہ:اسرائیلی وزرائے اعظم
زمرہ:اسرائیلی یہودی سیاست دان
زمرہ:امریکی صیہونی
زمرہ:امریکی کمپیوٹر کاروباری شخصیات
زمرہ:انیسویں کنیست کے ارکان (2013ء–2015ء)
زمرہ:بقید حیات شخصیات
زمرہ:بیسویں کنیست کے اراکین (2015ء–2019ء)
زمرہ:سافٹ ویئر میں کاروباری شخصیات
زمرہ:فضلائے جامعہ عبرانی یروشلم
زمرہ:اپر ایسٹ سائڈ کی شخصیات
زمرہ:اسرائیلی چیف ایگزیکٹو
زمرہ:بائیسویں کنیست کے ارکان (2019ء–2020ء)
زمرہ:تیئیسویں کنیست کے ارکان (2020ء–2021ء)
زمرہ:چوبیسویں کنیست کے ارکان (2021ء–تاحال)
زمرہ:ویکی ڈیٹا سے مختلف مختصر وضاحت
زمرہ:اسرائیلی اشکنازی یہودی
زمرہ:روسی یہودی نژاد امریکی شخصیات
زمرہ:جرمن-یہودی نژاد امریکی شخصیات
زمرہ:ریاستہائے متحدہ کے سابقہ شہری
زمرہ:حیفا کی شخصیات
زمرہ:راسخ العقیدہ یہودیت
زمرہ:کنیست کے اراکین
زمرہ:اسرائیلی کاروباری شخصیات
زمرہ:امریکی کاروباری شخصیات
زمرہ:امریکی یہود
زمرہ:اسرائیلی یہودی
زمرہ:اکیسویں صدی کے سیاست دان
زمرہ:اطلاعاتی ٹیکنالوجی کی کاروباری شخصیات
زمرہ:سان فرانسسکو کی کاروباری شخصیات
زمرہ:اسرائیلی ارب پتی
زمرہ:پولش یہودی نژاد امریکی شخصیات
زمرہ:امریکی شخصیات
زمرہ:لیکود سیاست دان
زمرہ:اسرائیل کے وزرائے محنت
زمرہ:اسرائیلی نژاد امریکی شخصیات
عبد الحئی عارفی

**عبد الحئی عارفی** (1898–27 مارچ 1986ء) ایک پاکستانی مسلمان اسکالر اور سلسلہ چشتیہ کے صوفی سرپرست تھے۔ وہ اشرف علی تھانوی کے خلیفہ تھے۔ انھوں نے اسوہ رسول اکرم، موت اور وراثت سمیت مختلف کتابیں لکھیں۔ انھوں نے دس سال دارالعلوم کراچی کے صدر کی حیثیت سے خدمات انجام دیں۔

1898 میں پیدا ہوئے، عارفی نے محمڈن اینگلو اورینٹل کالج اور لکھنؤ یونیورسٹی میں تعلیم حاصل کی۔ انھوں نے 1926 سے 1935ء کے درمیان وکالت کا پیشہ اختیار کیا اور 1936ء سے تا وفات ہومیوپیتھی ڈاکٹری کو ذریعۂ معاش بنایا۔ 27 مارچ 1986 کو ان کا انتقال ہو گیا۔ ان کے خلفا میں محمد تقی عثمانی اور محمد رفیع عثمانی شامل ہیں۔

## سوانح
عبد الحی عارفی جون 1898ء کو کدورہ، ریاست باونی، بندیل کھنڈ،  برطانوی ہند میں پیدا ہوئے تھے۔ انھوں نے 1923ء میں محمڈن اینگلو اورینٹل کالج سے گریجویشن کی اور لکھنؤ یونیورسٹی سے ایل ایل بی کی ڈگری حاصل کی ۔ انھوں نے 1926 اور 1935 کے درمیان وکالت کا پیشہ اختیار کیا۔ عارفی نے وکالت کا پیشہ چھوڑ کر 1936ء میں ہومیوپیتھی ڈاکٹری کا پیشہ اختیار کیا اور تا حیات اسی کو ذریعۂ معاش بنائے رکھا۔ 

عارفی 1923ء سے اشرف علی تھانوی سے وابستہ تھے اور 1927ء میں ان کے " مرید " ہو گئے۔ تھانوی نے انھیں 1935ء میں سلسلہ چشتیہ میں اجازت دی عارفی دارالعلوم کراچی کی ایگزیکٹو کونسل کے رکن تھے۔ انھوں نے دارالعلوم کراچی کے صدر کی حیثیت سے محمد شفیع دیوبندی کی جگہ لی اور ان کی وفات تک تقریبا دس سال تک اس مدرسہ کی خدمت انجام دی۔ 

عارفی کا انتقال 27 مارچ 1986 کو ہوا۔  ان کی نماز جنازہ کی امامت محمد تقی عثمانی نے کی۔ محمد ضیاء الحق اور جہاں داد خان نے بھی جنازے میں شرکت کی۔  انھیں دارالعلوم کراچی کے قبرستان میں سپرد خاک کر دیا گیا۔ 

عارفی کے خلفا میں محمد تقی عثمانی  اور محمد رفیع عثمانی شامل ہیں۔ 

## قلمی خدمات
عارفی کے تصانیف میں درج ذیل کتابیں شامل ہیں: 
* *[[اسوہ رسول اکرم]]*
* *موت اور وراثت*
* *اشرف علی تھانوی، زندگی اور کام*
* *موت اور وراثت (اسلامی طریقہ)*
* *معاصر حکیم الامت:الارشادات و افادات*
* خواتین کے شرعی احکام
* فرہست تالیفات حکیم *الا*مّت
* *بہادر یار جنگ*
* احکامِ میت
* بصائر حکیم الامت
* معارفِ حکیم الامت
* اصلاح المسلمین

## سوانح حیات

## حوالہ جات

زمرہ:لکھنؤ یونیورسٹی کے فضلا
زمرہ:دیوبندی شخصیات
زمرہ:1986ء کی وفیات
زمرہ:1898ء کی پیدائشیں
زمرہ:دارالعلوم کراچی کے صدور
زمرہ:مہاجر شخصیات
زمرہ:جامعہ علی گڑھ
زمرہ:اتر پردیش کی شخصیات
زبتا خان شنواری

**زبتا خان شنواری** ( پیدائش; 3 مارچ 1959) ایک پاکستانی ماہر نباتات اور محقق ہے۔

## ابتدائی زندگی اور تعلیم
زبتا خان شنواری 3 مارچ 1959 کو کوہاٹ، خیبر پختونخوا، پاکستان میں پیدا ہوئے۔ شنواری نے 1980 میں اپنی بی ایس سی(حیاتیات) کی ڈگری اور ایم ایس سی ( نباتیات ) 1983 میں پشاور یونیورسٹی حاصل کی۔1986 میں قائداعظم یونیورسٹی اسلام آباد سے ایم فل اور پی ایچ ڈی کیوٹو یونیورسٹی (جاپان) سے حاصل کی۔ 

2008 میں، وہ پاکستان اکیڈمی آف سائنسز کے فیلو منتخب ہوئے۔ 

2016 میں، وہ اسلامی ورلڈ اکیڈمی آف سائنسز کے فیلو منتخب ہوئے۔ 

## ایوارڈ
* سائنس میں اخلاقیات کے لیے یونیسکو ایویسینا انعام 
* تمغہ امتیاز , حکومت پاکستان (2011)
* ستارہ امتیاز , صدر پاکستان (2018)
* چینی اکیڈمی آف سائنسز (2019 - 2020) کی طرف سے ممتاز سائنسدانوں کا ایوارڈ
* ہائر ایجوکیشن کمیشن آف پاکستان (2012) کے ذریعہ یونیورسٹی کا بہترین اساتذہ کا ایوارڈ

## حوالہ جات
 

زمرہ:بقید حیات شخصیات
زمرہ:پاکستان میں جامعات کے وائس چانسلر
زمرہ:پاکستانی ماہرین نباتیات
زمرہ:تمغائے امتیاز وصول کنندگان
زمرہ:جامعہ پشاور کے فضلا
زمرہ:جامعہ قائداعظم کے فضلا
زمرہ:ستارۂ امتیاز وصول کنندگان
زمرہ:ضلع کوہاٹ کی شخصیات
زمرہ:قائد اعظم یونیورسٹی فیکلٹی
زمرہ:ویکی ڈیٹا سے مختلف مختصر وضاحت
زمرہ:1959ء کی پیدائشیں
اسامہ ندیم ستی کا قتل

یکم جنوری 2021 کو 22 سالہ **اسامہ ندیم ستی** کو جمعہ اور ہفتہ کی درمیانی شب جی -10 / 4 کے علاقے میں انسداد دہشت گردی اسکواڈ (اے ٹی ایس) کے اہلکاروں نے گولی مار کر ہلاک کر دیا۔    

## احتجاج
اسامہ کے اہل خانہ اور طلبہ کی ایک بڑی تعداد نے نیشنل پریس کلب کے سامنے احتجاج کیا۔  

## جے آئی ٹی
جوائنٹ انویسٹی گیشن ٹیم (جے آئی ٹی) نے تصدیق کی ہے کہ اسامہ ندیم ستی کو دارالحکومت پولیس عہدے داروں نے ہلاک کیا تھا۔    

## مزید دیکھیے
* حیات بلوچ کا قتل

## حوالہ جات

زمرہ:پاکستان میں آتشیں اسلحہ سے اموات
زمرہ:اسلام آباد
زمرہ:اسلام آباد دارالحکومت علاقہ
زمرہ:پاکستان میں 2021ء
زمرہ:2021ء کی وفیات
زمرہ:پاکستان میں تعسفات انسانی حقوق
زمرہ:پاکستان میں 2021ء میں قتل
زمرہ:پاکستان میں جنوری 2021ء کے واقعات
زمرہ:پاکستان میں غیر حل شدہ قتل
پاکستان کرکٹ ٹیم کا دورہ انگلینڈ 2021ء

**پاکستان کرکٹ ٹیم** نے جولائی 2021ء میں انگلینڈ کے دورے پر 3 ایک روزہ بین الاقوامی اور 3 ٹوئنٹی20 بین الاقوامی میچ کھیلے۔ ون ڈے سیریز 2020–2023ء افتتاحی آئی سی سی کرکٹ ورلڈ کپ سپر لیگ کا حصہ بنے گی۔

انگلینڈ نے تیسرا ون ڈے تین وکٹ سے جیت کر سیریز 3-0 سے جیت لی۔

پاکستان نے پہلا ٹی ٹونٹی میچ 31 رنز سے جیتا۔انگلینڈ نے اگلے دو میچ جیت کر سیریز 2-1 سے جیت لی۔
## دستے

24 جون 2021ء کو حیدر علی کو 2021ء کے پاکستان سپر لیگ ٹورنامنٹ میں جیو محفوظ بلبلا کی خلاف ورزی کے بعد پاکستان کی ٹیم سے دستبردار کر دیا گیا۔ ان کی جگہ صہیب مقصود کو نامزد کیا گیا۔

3 جولائی 2021ء کو انگلینڈ کی ٹیم کو ون ڈے سیریز کے لیے نامزد کیا گیا۔ تاہم 6 جولائی 2021ء کو اعلان کیا گیا کہ سات افراد، تین اسکواڈ ارکان اور چار معاون عملہ ،  کے کوویڈ 19 ٹیسٹ مثبت آگئے۔ بین اسٹوکس کو بطور کپتان نامزد کیا گیا ،  اسی دن کے بعد ایک نئی اسکواڈ کا اعلان کیا گیا۔

## پریکٹس میچ
ون ڈے سیریز سے قبل پاکستانی ٹیم پچاس اوورز کے دو انٹرا اسکواڈ پریکٹس میچ کھیلے گی۔ تاہم ، دوسرا میچ بارش کی وجہ سے منسوخ کر دیا گیا۔

## ایک روزہ بین الاقوامی سیریز
### پہلا ایک روزہ بین الاقوامی

### دوسرا ایک روزہ بین الاقوامی

### تیسرا ایک روزہ بین الاقوامی

## ٹوئنٹی20 بین الاقوامی سیریز
### پہلا ٹوئنٹی20 بین الاقوامی

### دوسرا ٹوئنٹی20 بین الاقوامی

### تیسرا ٹوئنٹی20 بین الاقوامی

## ایوارڈ
### سیریز کا بہترین کھلاڑی
مندرجہ ذیل کھلاڑی کو سیریز کا بہترین کھلاڑی قرار دیا گیا۔

### میچ کا بہترین کھلاڑی
مندرجہ ذیل کھلاڑی میچ کے بہترین کھلاڑی ہے۔

## حوالہ جات

زمرہ:2021ء میں بین الاقوامی کرکٹ مقابلے
زمرہ:انگلستان کی کرکٹ میں 2021ء
2021
زمرہ:پاکستانی کرکٹ میں 2021ء
زمرہ:ویکی ڈیٹا سے مطابقت رکھنے والی مختصر تفصیل
فضالہ لیثی

**حضرت فضالہ لیثیؓ** صحابی رسول تھے۔
### نام ونسب
فضالہ نام، باپ کے نام میں اختلاف ہے،بعض عبد اللہ،بعض وہب اور بعض عمیر بتاتے ہیں،عمیر زیادہ مرجح ہے،نسب نامہ یہ ہے،فضالہ بن وہب بن بحرہ بن بحیرہ بن مالک بن عامر یشی۔
### اسلام
عام مشرکین کی طرح فضالہ بھی آنحضرتﷺ کے جانی دشمن تھے،فتح مکہ کے دن جب آنحضرتﷺ خانۂ کعبہ کا طواف کر رہے تھے،فضالہ موقع پاکر قتل کرنے کے ارادہ سے آپ کی طرف بڑھے،قریب پہنچے تو آنحضرتﷺ نے پوچھا فضالہ ہیں؟کہا ہاں یا رسول اللہ! فرمایا ابھی تمھارا دل تم سے کیا باتیں کررہا تھا، کہا کچھ نہیں، اللہ عزوجل کو یاد کررہا تھا،یہ مصنوعی جواب سن کر آنحضرتﷺ ہنس دیے اور استغفر اللہ کہہ کر ان کے سینہ پر ہاتھ رکھا،اس سے فضالہ کو بڑا سکون قلب محسوس ہوا،ان کا بیان ہے کہ ابھی آپ نے ہاتھ نہ ہٹایا تھا کہ میرا دل آپ کی محبت سے معمور ہو گیا اور تمام مخلوق میں کوئی آپ سے زیادہ محبوب باقی نہ رہا۔
اس سعادت کے بعد گھر لوٹے،راستہ میں ایک عورت جس سے یہ باتیں کیا کرتے تھے ملی اس نے معمول کے مطابق انھیں بلایا،مگر انھوں نے انکار کر دیا اوریہ اشعار پڑہتے ہوئے آگے بڑھ گئے۔

قالت ھلم الی الحدیث فقلت لا یابی علیک اللہ والا سلام
ترجمہ : اس نے کہا آؤ بات چیت کریں،میں نے کہا نہیں خدا اوراسلام نے تیری مخالفت کی ہے۔
لو مارأیت محمداً وقبیلہ بالفتح یوم تکسرالامنام
ترجمہ: کاش تو محمد اوران کے ساتھیوں کو فتح کے دن دیکھتی جب وہ بت توڑ رہے تھے۔
لدأیت دین اللہ اضحی بیننا والشرک یغشی وجمہ الاخلام
ترجمہ: تو تجھے نظر آتا کہ خدا کا دین ہمارے درمیان روشن ہو گیا اورشرک کے چہرے کو تاریکی نے چھپا لیا۔
اسلام قبول کرنے کے بعد آنحضرتﷺ نے اسلامی فرائض کی تعلیم دی اورہدایت فرمائی کہ نمازِ پنجگانہ پابندی کے ساتھ پڑھا کرو۔

### فضل وکمال
ان سے ان کے لڑکے عبد اللہ نے روایت کی ہے،حفاظتِ عصرین کی روایت انھیں سے مروی ہے۔
### وفات
وفات کا زمانہ غیر متعین ہے۔

## حوالہ جات
ایوان کی ذمہ داری

تصغیر|300x300پکسل| گیرہارڈ Skiba ، اینڈریاس Maislinger اور ایڈولف ہٹلر کے birthhouse آسٹریا کی یاد کے سامنے Gedenkdiener نیک اقوام کے درمیان .
میں **ذمہ داری کے ایوان** (HRB) Braunau ہوں ہوٹل ایک بین الاقوامی اجلاس کی جگہ اور ایڈولف ہٹلر کے گھر پیدائش میں سیکھنے کی ایک جگہ قیام کا خیال ہے. 
زمرہ:ایڈولف ہٹلر
زمرہ:آسٹریا کے تاریخی مقامات
زمرہ:آسٹریا میں غیر منافع بخش تنظیمیں
زمرہ:آسٹریا کی سیاست
قیس بن خرشہ

**حضرت قیس ؓبن خرشہ** صحابی رسول تھے۔
### نام ونسب
قیس نام، باپ کا نام خرشہ تھا، نسباقبیلۂ بنو قیس بن ثعلبہ سے تعلق رکھتے تھے۔
### بیعتِ اسلام
قیس کے زمانہ اسلام کی صحیح تعیین نہیں کی جا سکتی ،ان کے دل میں مدت سے حق کی تلاش تھی؛چنانچہ وہ آنحضرتﷺ کے مدینہ آنے کے بعد بلا کسی خارجی تحریک کے اپنے وطن سے مدینہ آئے اورآنحضرت ﷺ کی خدمت میں حاضر ہوکر عرض گزار ہوئے،یا رسول اللہ میں اس شے پر جو خدا کی جانب سے آپ کے پاس آئی ہے اور حق گوئی پر آپ کے ہاتھوں پر بیعت کرتا ہوں، آنحضرت ﷺ نے فرمایا،قیس ممکن ہے آیندہ تم کو ایسے والیوں سے سابقہ پڑے جن کے مقابلہ میں تم حق گوئی سے کام نہ لے سکو،عرض کیا ایسا نہیں ہو سکتا، خدا کی قسم جس چیز پر آپ سے بیعت کروں گا اسے ضرور پورا کروں گا،فرمایا اگر ایسا ہے تو تم کو کسی شر سے نقصان نہیں پہنچ سکتا۔
اس عہد پر اس سختی کے ساتھ قائم رہے کہ بنی امیہ کے زمانہ میں زیاد اور عبید اللہ بن زیاد جیسے ستم کشوں اورظالموں پر برملا نکتہ چینی کرتے تھے،عبیداللہ نے ایک مرتبہ بلا کر کہا، تم خدا اور رسول پر افترا پردازی کرتے ہو، کہا خدا کی قسم نہیں میں ہرگز ایسا نہیں کرسکتا، البتہ اگر تم کہو، تو میں اس شخص کا نام بتادوں ،جو ایسا کرتا ہے،عبیداللہ نے پوچھا بتاؤ، قیس نے کہا،جس نے کتاب اللہ اورسنت رسول اللہﷺ کو پس پشت ڈال رکھا ہے،عبید اللہ نے کہا وہ کون جواب دیا تم اور تمھارا باپ ۔

ان کی یہ حق گوئی صرف عبیداللہ ہی کی ذات تک محدود نہ تھی؛بلکہ تمام ظالم حکام کے مقابلہ میں اسی حق گوئی سے کام لیتے تھے، کان شدیدا علی الولا قوالا بالحق ،قیس والیوں کے معاملہ میں نہایت سخت اور بڑے حق گو تھے۔

### وفات
ان کی اس سخت گیری اورحق گوئی پر عبید اللہ ان کا دشمن ہو گیا اور آخری مرتبہ بلا کر کہا تمھارا خیال ہے کہ تم کو کوئی نقصان نہیں پہنچا سکتا فرمایا بیشک میرا یہ خیال ہے ،عبیداللہ نے کہا اچھا آج ہی تمھارے اس جھوٹے خیال کی قلعی کھلی جاتی ہے،یہ کہہ کر سزا دینے والوں کو بلایا، ارباب سیر کا متفقہ بیان ہے کہ قبل اس کے کہ سزا دینے والے پہنچیں اوران کے جسم کو ہاتھ لگائیں ان کی روح قفسِ عنصری سے پرداز کر گئی اور وہ سزا کے شرسے بچ گئے۔


## حوالہ جات
فاطمہ جناح پارک

**فاطمہ جناح پارک** جسے **کیپیٹل پارک** یا **ایف۔9 پارک** بھی کہا جاتا ہے ، ایک عوامی تفریحی پارک ہے جو اسلام آباد ، پاکستان کے پورے سیکٹر ایف۔9 میں پھیلا ہوا ہے۔ اس کا نام بانی پاکستان محمد علی جناح کی چھوٹی بہن مادرِ ملت فاطمہ جناح کے نام پر رکھا گیا ہے۔  ، یہ نیویارک کے سینٹرل پارک سے ذرا چھوٹا ہے۔  اسے مائیکل جپریو نے ڈیزائن کیا تھا ،  اور اس کا افتتاح 1992 میں ہوا تھا۔ 

فاطمہ جناح پارک کے وسیع رقبے میں زیادہ تر ہریالی ہی چھائی ہوئی ہے۔ پارک کا زیادہ تر علاقہ وائلڈ لائف کا محفوظ مقام ہے ، سوائے اس پارک کے کچھ علاقوں کے جو رہائشی اضلاع کے قریب ہے۔ اس پارک میں اسٹیل کی باڑ لگائی گئی ہے جس کے دروازوں کے دروازے باقاعدگی سے وقفوں پر رکھے جاتے ہیں ، حالانکہ صرف کچھ ہی معمول کے مطابق کھلے اور استعمال ہوتے ہیں۔ باڑ سے باہر زمین کی مزید پٹی کو فٹ پاتھ کی حیثیت سے کھڑا کیا گیا ہے۔ پارک کے اندر فٹ پاتھ کا ایک اچھا جال بچھا ہوا ہے ، جس میں صاف گھاس اور کچھ مجسمے ہیں۔ یہ پارک اپنے جنگلات کے لیے جانا جاتا ہے ۔
بائیں|تصغیر|250x250پکسل| گائیڈ کا نقشہ

## عوامی استعمال
پارک کی کھلی جگہیں عام طور پر تفریحی چہل قدمی اور بیرونی کھیلوں کے لیے  استعمال ہوتی ہیں۔ کبھی کبھی ، وہ ڈرائیونگ کے اسباق کے لیے استعمال ہوتے ہیں۔ پارک میں سڑکیں نوجوان ڈرائیوروں کو یہ سکھانے میں کارآمد ہیں کہ کچھ سخت موڑ پر گاڑی کیسے چلائیں۔

فاطمہ جناح پارک کے صرف کچھ علاقوں میں اچھی طرح سے ترقی ہوئی ہے ، جس میں عمارتوں کے مصروف جھرمٹ ہیں ، جبکہ دوسرے علاقوں میں انسانی سرگرمیاں شاذ و نادر ہی نظر آتی ہیں۔ زیادہ ترقی یافتہ علاقوں میں سے ایک میگازون کمپلیکس ہے ، جس میں ایک اسپورٹس زون شامل ہے جس میں ایک معیاری لمبائی کا سوئمنگ پول اور ٹیبل ٹینس اور سنوکر کے لیے میزیں شامل ہیں۔ اس کمپلیکس میں بولنگ ، آرکیڈ کھیل ، لیزر ٹیگ اور دیگر کھیلوں کی سہولیات بھی شامل ہیں۔ فاسٹ فوڈ اور کھانے کے لیے جگہ اور  دیگر اشیا کے ل لیے دکانیں۔

سپریم کورٹ آف پاکستان نے میک ڈونلڈز کے فاسٹ فوڈ ریستوراں اور ائیرومودیلنگ کلب جیسے متعدد کلبوں کو ایف نائن پارک کے اندر کام کرنے سے روک دیا تھا۔ پھر بھی ، مارچ 2011 سے ، میک ڈونلڈز دوبارہ کھل گا.۔ 

## شمسی توانائی
 ) کے اندر تقریبا پانچ ایکڑ رقبے پر 3،400 شمسی پینل نصب ہے۔ 4.8 ملین کی لاگت سے پارک) ان پینلز سے 0.85 میگا واٹ (850KW) بجلی پیدا ہوگی اور اسٹریٹ لائٹس کو توانائی فراہم کرنے کے لیے بیک اپ سہولت ہوگی۔ منصوبے کے لیے فنڈز چینی حکومت نے بطور گرانٹ فراہم کی تھیں۔ 

## مستقبل کے منصوبے
کیپٹل ڈویلپمنٹ اتھارٹی (سی ڈی اے) ، جو پارک کا انتظام کرتی ہے ، کی جگہ کے لیے بڑے منصوبے ہیں ، جسے کبھی کبھی اسلام آباد کا "نیند کا دل" کہا جاتا ہے۔ اس پارک کی ترقی کا معاملہ اب زیادہ دباؤ ڈال رہا ہے کہ اسلام آباد کے لوگوں نے تفریحی سرگرمیوں میں گہری دلچسپی لی ہے۔ اس پارک کے لیے سی ڈی اے کے مجوزہ مستقبل کے ڈیزائن میں جھیلیں ، راک باغات ، ایکویریم اور چشمے شامل ہوں گے۔

## گیلری

فائل:Islamabad di Daat.jpg|اسلام آباد دی دایت
فائل:Aiwan e Quaid-1.JPG|اعوان ای قائد
فائل:Fatima Jinnah Park 1.jpg| فاطمہ جناح پارک واک وے ، مارگلہ پہاڑیوں کے پس منظر میں
فائل:Fatima Jinnah Park 3.jpg| سردیوں میں صبح کا منظر
فائل:Capital Park Islamabad.JPG| سنگ بنیاد
فائل:Capital Park Islamabad -2.JPG| سنگ بنیاد


## مزید دیکھیے

* لاہور میں پارکوں اور باغات کی فہرست

## حوالہ جات
 

زمرہ:پاکستان کے پارک
زمرہ:ویکی ڈیٹا پر موجود متناسقات
زمرہ:مقالے جن میں انگریزی زبان کا متن ہے
زمرہ:اسلام آباد
زمرہ:ویکی ڈیٹا سے مطابقت رکھنے والی مختصر تفصیل
زمرہ:اسلام آباد کے سیاحتی مقامات
زمرہ:فاطمہ جناح
کعب بن عمیر غفاری

**حضرت کعب ؓبن عمیر غفاری** صحابی رسول تھے۔ربیع الاول 8ھ میں آنحضرتﷺ نے انھیں ایک سریہ کا امیر بناکر بعض دشمنوں کے مقابلہ میں ذات اطلاح(شام) بھیجا ۔
### نام ونسب
کعب نام ،باپ کا نام عمیر تھا، قبیلۂ بنی غفار سے نسبی تعلق رکھتے تھے۔
### اسلام
ان کے اسلام کا زمانہ متعین طور سے نہیں بتایا جا سکتا ،قیاس ہے کہ اپنے قبیلہ والوں کے ساتھ کسی سنہ میں مشرف باسلام ہوئے ہوں گے۔
### امارت سریہ
ربیع الاول 8ھ میں آنحضرتﷺ نے انھیں ایک سریہ کا امیر بناکر بعض دشمنوں کے مقابلہ میں ذات اطلاح(شام) بھیجا یہاں ان کی بڑی جماعت موجود تھی، مسلمانوں نے انھیں اسلام کی دعوت دی، اس کا جواب تیروں سے اور مسلمانوں نے بھی مدافعت میں جواب دیا دونوں میں سخت مقابلہ ہوا، مگر دونوں کی قوت میں کوئی تناسب نہ تھا مسلمان تعداد میں کل پندرہ تھے اوران کے مقابل کی تعداد اس سے بہت زیادہ تھی،اس لیے ایک کے سوا سب کے سب مسلمان شہید ہو گئے، علامہ ابن عبد البر لکھتے ہیں کہ بچے ہوئے شخص کعب تھے  لیکن دوسرے ارباب سیر کے یہاں کوئی تصریح نہیں ملتی،بہرحال جو بزرگ بچ گئے تھے وہ کسی نہ کسی طرح مدینہ پہنچے، اورآنحضرتﷺ کو پورا واقعہ سنایا،آپ سن کر بیحد متاثر ہوئے اورانتقام لینے کے لیے دوسرا سریہ بھیجنے کا ارادہ فرمایا، لیکن اس دوران میں خبر ملی کہ دشمن کسی دوسرے مقام پر چلے گئے،اس لیے ارادہ ملتوی فرمادیا۔
### فضائل
علامہ ابن عبد البر اورابن اثیر لکھتے ہیں کہ کعب کبار صحابہ میں تھے۔

## حوالہ جات
کہمس الہلالی

**حضرت کہمس الہلالیؓ** صحابی رسول تھے۔
## نام ونسب
کہمس نام،باپ کا نام معاویہ تھا، نسب نامہ یہ ہے، کہمس بن معاویہ بن ابی ربیعہ ہلالی۔

### اسلام
ان کے اسلام کا زمانہ متعین طور پر نہیں بتایا جا سکتا ،اس سلسلہ میں صرف اس قدر معلوم ہے کہ اپنے جائے قیام پر مشرف باسلام ہوئے اور مدینہ آکر آنحضرتﷺ کو اپنے اسلام کی اطلاع دی۔
### وطن کی واپسی وعبادت
اطلاع دینے کے بعد پھر وطن لوٹ گئے اور ہمہ تن عبادت وریاضت میں مشغول و منہمک ہو گئے اورکامل ایک سال تک رات بھر جاگ کر عبادت کرتے اوردن کو روزہ رکھتے رہے، دوسرے سال پھر آنحضرتﷺ کی خدمت میں حاضر ہوئے،شدت ریاضت سے رنگ روپ بدل گیا تھا،بدن سوکھ کر کانٹا ہو رہا تھا آپ کو پہچاننے میں دشواری ہوئی بار بار سر سے پاؤں تک غور سے ملاحظہ فرماتے تھے،مگر نہ پہچان سکے،آخر میں کہمس نے عرض کیا رسول اللہ !شاید آپ مجھے غور کر رہے ہیں،فرمایا ہاں تم کون ہو؟ عرض کی کہمس الہلالی گذشتہ سال حاضر ہوا تھا،اب میں بالکل سوکھ گیا ہوں، آپ نے پوچھا ایسی حالت کیوں ہو گئی عرض کی گذشتہ حاضری کے بعد سے برابر رات کو جاگتا اوردن کو روزہ رکھتا رہا فرمایا تم کو اس قدر تکلیف اٹھانے کا کس نے حکم دیا تھا، مہینہ میں صرف ایک روزہ کافی ہے ،عرض کی مجھ میں اس سے زیادہ روزہ رکھنے کی طاقت ہے فرمایا خیر تین سہی۔

## حوالہ جات